Член 46
 Специфични забрани във връзка с движения в рамките на ограничителни зони I, II и III и от тези зони на прясно месо, месни продукти и всякакви други продукти от животински произход, странични животински продукти и производни продукти, получени от диви свине и труповете на диви свине, предназначени за консумация от човека
 1. Компетентните орган на засегнатите държави членки забраняват движенията в рамките на ограничителни зони I, II и III и от тези зони на пратки от прясно месо, месни продукти и всякакви други продукти от животински произход, странични животински продукти и производни продукти, получени от диви свине и труповете на диви свине, предназначени за консумация от човека.
 2. Компетентните органи на засегнатите държави членки забраняват движенията в рамките на ограничителни зони I, II и III и от тези зони на прясно месо, месни продукти и всякакви други продукти от животински произход, странични животински продукти и производни продукти, получени от диви свине и труповете на диви свине, предназначени за консумация от човека:
 а)
 за лична битова употреба;
 б)
 свързани с дейностите на ловци, които доставят малки количества месо от диви свине или дивечово месо от свине директно на крайния потребител или на местни обекти за търговия на дребно, които извършват директни доставки на крайния потребител, както е предвидено в член 1, параграф 3, буква д) от Регламент (ЕО) No 853/2004.
 Член 47
 Общи забрани във връзка с движенията на пратки от продукти, получени от диви свине и
 труповете на диви свине, предназначени за консумация от човека, и предвид риска от разпространение на африканска чума по свинете
 Компетентният орган на засегнатата държава членка може да забрани на територията на същата държава членка движенията на прясно месо, месни продукти и всякакви други продукти, получени от диви свине и трупове на диви свине, които са предназначени за консумация от човека, ако компетентният орган счита, че има риск от разпространение на африканска чума по свинете до, от или сред тези диви свине или продукти от тях.
 Член 48
 Специфични условия за дерогации с цел разрешаване на движения в рамките на ограничителни зони I, II и II и от тези зони на пратки от преработени месни продукти, получени от диви свине
 1. Чрез дерогация от забраната, предвидена в член 46, параграф 1, компетентният орган на засегнатата държава членка може да разрешава движенията в рамките на ограничителни зони I, II и III и от тези зони на пратки от преработени месни продукти, получени от диви свине, от обекти, разположени в ограничителни зони I, II и III, до:
 а)
 други ограничителни зони I, II и III, разположени в същата засегната държава членка;
 б)
 области извън ограничителни зони I, II и III на същата засегната държава членка; както и
 в)
 до други държави членки и до трети държави.
 2. Компетентният орган на засегнатата държава членка разрешава единствено движенията на пратки от преработени месни продукти, получени от диви свине от обекти, разположени в ограничителна зона I, II и III, посочени в параграф 1, при условие че:
 а)
 за всяко диво прасе, използвано за производството и преработката на месни